Xitoyning Guychjou provinsiyasida erkak mehmonxona to‘lovlaridan qochishga urindi. U telefon simi bo‘ylab qarama-qarshi tomondagi binoga o‘tmoqchi bo‘ldi. ChinaDaily ushbu video bilan bo‘lishdi. Kadrlarda erkakning qochishga urinib 19-qavat balandligidagi telefon simida muvozanatni yo‘qotib, osilib qolganini ko‘rish mumkin. Uning yaqinida yuqori voltli elektr uzatish liniyalari bo‘lgan. Oxir-oqibat uni o‘t o‘chiruvchilar qutqarib olishdi, shundan keyin politsiya xodimlari uni idoraga olib ketishdi. Erkakning mehmonxonaga qancha qarz bo‘lgani haqida ma’lum qilinmagan.